b'\n_START_ARTICLE_\nKamena doba\n_START_PARAGRAPH_\nKamena doba (pred 6 milijoni let - 6000 pr. n. \xc5\xa1t.) je obdobje prazgodovine, v kateri so ljudje svoja orodja izdelovali predvsem iz kamna (najpogosteje kremena). Tako poimenovanje izhaja iz \xc4\x8dasa, ko je bil glavni cilj arheolo\xc5\xa1kih izkopavanj prav iskanje artefaktov. Uporabljali so tudi les, kosti in druge materiale, a je bil med temi najbolj primeren ravno kamen, ker je bil najbolj odporen in preprost za uporabo. \xc4\x8cas obdobja zaradi pomanjkanja natan\xc4\x8dnih dokazov ni natan\xc4\x8dno dolo\xc4\x8den._NEWLINE_Uporabo orodja, ki se je pri \xc4\x8dloveku prvi\xc4\x8d pojavila v tem obdobju, so znanstveniki dolgo smatrali za bistveno razliko med ljudmi in \xc5\xbeivalmi. Zadnja odkritja pa ka\xc5\xbeejo, da tudi \xc5\xa1impanzi uporabljajo podobne pripomo\xc4\x8dke, kot so jih uporabljali ljudje v paleolitik Pred kak\xc5\xa1nimi pet tiso\xc4\x8d leti je v na\xc5\xa1e kraje priromala prva kovina \xe2\x80\x93\xc2\xa0baker. Ljudje so se ga nau\xc4\x8dili taliti in vlivati v kalupe. Tako so izdelovali sekire, motike in druge predmete. Ker je bil baker redek, pa tudi nekoliko premehak, je \xc5\xa1e vedno prevladovalo orodje in oro\xc5\xbeje iz kamna.\n_START_SECTION_\nOrodje in oro\xc5\xbeje\n_START_PARAGRAPH_\nObdobja prazgodovine so poimenovane po materialu, ki so ga ljudje v tistem \xc4\x8dasu najpogosteje uporabljali za izdelavo orodja in oro\xc5\xbeja. Okoli 2.000.000 pr. n. \xc5\xa1. so hominidi izdelali prvo kamnito orodje, ki pa je bil po ve\xc4\x8dini le preklan kamen, ki je na ta na\xc4\x8din dobil oster rob. Pribli\xc5\xbeno 500.000 let kasneje so pri\xc4\x8deli izdelovati pestnjake. To so bila prva namensko oblikovana orodja, uporabljali so ga dlje kot katero koli drugo orodje v zgodovini._NEWLINE_Pestnjak je oblikovan tako, da ga dr\xc5\xbeimo za spodnji, zaobljeni del, uporabljamo pa zgornji, ostrej\xc5\xa1i in tanj\xc5\xa1i del. V kameni dobi, so ga uporabljali predvsem za klanje \xc5\xbeivali, kopanje za iskanje korenin, vode in \xc5\xbeivali, odstranjevanje lubja z drevesnih debel in za lov.\n_START_SECTION_\nHrana\n_START_PARAGRAPH_\nLjudje v kameni dobi so bili lovci-nabiralci, njihov glavni vir hrane pa so bile rastline in \xc5\xbeivali iz okolja, v katerem so \xc5\xbeiveli. Nabirali so sade\xc5\xbee, jagodi\xc4\x8dje in korenine in lovili divje \xc5\xbeivali, od katerih niso zavrgli ni\xc4\x8desar - organi, med drugim mo\xc5\xbegani, jetra in ledvice, so bili surovi mehkej\xc5\xa1i od samega mesa \xc5\xbeivali._NEWLINE_Po izumrtju megafavne v Evropi, Avstraliji, Aziji in severni Ameriki pred pribli\xc5\xbeno 9.000 do 15.000, so morali ljudje spremeniti svoje prehrambene navade, kar je morda vzpodbudilo za\xc4\x8detek kmetijstva. Tako so v neolitiku \xc5\xbee za\xc4\x8dela nastajati prva stalna bivali\xc5\xa1\xc4\x8da, pri\xc4\x8deli so s preprostim poljedelstvom in udoma\xc4\x8dili nekatere \xc5\xbeivali.\n_START_SECTION_\nBivali\xc5\xa1\xc4\x8da\n_START_PARAGRAPH_\nKamenodobni ljudje so \xc5\xbeiveli v manj\xc5\xa1ih skupinah, ki so se pogosto selile. Za za\xc5\xa1\xc4\x8dito pred vremenskimi pojavi ter plenilci so si izdelovali razli\xc4\x8dna bivali\xc5\xa1\xc4\x8da, od \xc5\xa1otorov iz \xc5\xbeivalskih ko\xc5\xbe do ve\xc4\x8djih bivali\xc5\xa1\xc4\x8d iz mamutovih kosti. Prva prebivali\xc5\xa1\xc4\x8da, kamne, ki so podpirali po\xc5\xa1evno le\xc5\xbee\xc4\x8de veje, naj bi v Afriki gradil Homo habilis. Nasprotno pa je izraz\xc2\xa0\xc2\xbbjamski \xc4\x8dlovek,\xc2\xab\xc2\xa0ki se predvsem v popularni kulturi pogosto uporablja kot sinonim za pra\xc4\x8dloveka, zavajajo\xc4\x8d, saj so v jamah razen redkih izjem \xc5\xbeiveli samo neandertalci.\n_START_SECTION_\nKamena doba v popularni kulturi\n_START_PARAGRAPH_\nOtroci zemlje, serija petih knjig pisateljice Jean M. Auel, se dogaja v kameni dobi, natan\xc4\x8dneje v paleolitiku. Zgodbe so delno zveste arheolo\xc5\xa1kim in antropolo\xc5\xa1kim najdbam iz tistega \xc4\x8dasa._NEWLINE_Risanka Kremen\xc4\x8dkovi vsebuje nekatere elemente \xc5\xbeivljenja v kameni dobi, vsebuje pa tudi \xc5\xa1tevilne nepravilnosti, med drugim so\xc4\x8dasni obstoj ljudi in dinozavrov ter televizorje.'